ปี พ.ศ. 2560 คิง เพาเวอร์ มียอดขายในธุรกิจปลอดอากรหรือค้าปลีกสินค้าปลอดอากร เป็นอันดับที่เท่าไหร่ของโลก
a. อันดับ 17
b. อันดับ 7
c. อันดับ 37
d. อันดับ 27
คำตอบคือ b.  เนื่องจาก “คิง เพาเวอร์” เผยยุทธศาสตร์การดำเนินธุรกิจใน 5 ปีนับจากนี้ (ปี 2560 – 2564) ภายใต้งบลงทุนไม่ต่ำกว่า 10,000 ล้านบาท เพื่อขับเคลื่อนไปสู่เป้าหมายยอดขาย 130,000 – 140,000 ล้านบาท ซึ่งตัวเลขยอดขายดังกล่าวจะทำให้ “คิง เพาเวอร์” ติดท็อป 5 ในธุรกิจปลอดอากรระดับโลก จากปัจจุบัน (พ.ศ. 2560) อยู่ในอันดับ 7 

– ขยายสาขาฟอร์แมตใหญ่ ตั้งอยู่ใจกลางเมืองในจังหวัดใหญ่ของไทย โดยรูปแบบนี้ใช้งบลงทุนไม่ต่ำกว่า 1,000 – 2,000 ล้านบาทต่อสาขา เล็งไว้ที่จังหวัดเชียงใหม่ จากปัจจุบันมี 4 สาขา คือ รางน้ำ, พัทยา ศรีวารี และภูเก็ต นอกจากนี้มีใน 6 สนามบิน ได้แก่ ดอนเมือง, สุวรรณภูมิ, เชียงใหม่, หาดใหญ่, ภูเก็ต และอู่ตะเภา

– ปรับโฉมสาขารางน้ำครั้งใหญ่เริ่มตั้งแต่วันที่ 26 เมษายนนี้ และคาดว่าจะเปิดโฉมใหม่ภายในไตรมาส 4 ปี 2560 โดยมาพร้อมกับความหรูหรา และทันสมัยมากขึ้น รวมทั้งเพิ่มร้านอาหาร และสินค้าแบรนด์ชั้นนำทั้งของไทย และทั่วโลก เพื่อดึงดูดคนไทย และนักท่องเที่ยวชาวต่างชาติ โดยเฉพาะชาวจีนที่เดินทางด้วยตัวเอง (FIT) เพื่อสร้างปรากฏการณ์ใหม่ของวงการค้าปลีกสินค้าปลอดอากร ให้ลูกค้ามาใช้ชีวิตที่นี่ มากกว่าแค่การมาช้อปปิ้ง

ขณะที่ในระหว่างการปรับปรุง ได้จัดเตรียมพื้นที่ภายในโรงแรมพูลแมน คิง เพาเวอร์ กรุงเทพ ให้เป็น Pop-up Store เพื่อให้ลูกค้ายังสามารถช้อปปิ้งได้ต่อเนื่อง

– ขยายการลงทุนดิวตี้ฟรีในต่างประเทศ โดยประเทศที่มีความเป็นไปได้ภายใน 5 ปีนี้ คือ เมียนมาร์ และ ฟิลิปปินส์

– พัฒนาแพลตฟอร์ม “ออนไลน์” ให้มีความพร้อมมากขึ้น เพื่อเสริมการให้บริการสะดวกยิ่งขึ้น เนื่องจากทุกวันนี้ช่องทาง “ออนไลน์ ช้อปปิ้ง” เติบโตต่อเนื่อง ขณะที่ยอดขายบนออนไลน์ของคิง เพาเวอร์ ยังไม่ถึง 1% ของยอดขายรวม หรือไม่เกิน 100 ล้านบาท แต่หลังจากพัฒนาแพลตฟอร์มนี้อย่างจริงจัง คาดว่าภายใน 5 ปี ยอดขายจากออนไลน์จะอยู่ที่ 10% หรือ 14,000 ล้านบาทของยอดขายรวม 140,000 ล้านบาท